Sheryl Crow
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Sheryl Crow er en amerikansk sanger, gitarist og låtskriver. Hun slo igjennom først som trettiåring, men har siden opparbeidet seg et ry som tøff, jordnær, blues-inspirert rockeartist med fengende poplåter og mange hits.
Crow høstet gradvis anerkjennelse som korist for en rekke berømte artister. Hun fikk sitt gjennombrudd med albumet Tuesday Night Music Club i 1993. Siden har hun befestet sin posisjon gjennom omfattende turnévirksomhet og med album som Sheryl Crow (1996), The Globe Sessions (1998), C'mon, C'mon (2002), Wildflower (2005) og Detours (2008).Crow har også vakt oppmerksomhet gjennom sitt politiske engasjement, blant annet mot krigen i Irak og for miljøbevegelsen. Største hits All I Wanna Do (1994)  Strong Enough (1994)  If It Makes You Happy (1996)  Everyday Is A Winding Road (1996)  A Change Would Do You Good (1997)  Tomorrow Never Dies, tittelsang i James Bond-filmen (1997)  My Favorite Mistake (1998)  Picture, duett med Kid Rock (2003)  The First Cut Is The Deepest (2003) Les mer i Store norske leksikon Musikk i USA rock blues musikk